Υλικό Φυσικής-Χημείας	Θερμοδυναμική
Δύο αέρια και δυο μεταβολές τους.
	



Ένα αέριο Χ, εκτελεί τις αντιστρεπτές μεταβολές ΑΒ και ΒΓ, όπου κατά τη διάρκεια της ΒΓ, το αέριο δεν ανταλλάσσει θερμότητα με το περιβάλλον. Εξάλλου αν το αέριο Χ αντικατασταθεί με άλλο αέριο Υ, οι αντίστοιχες μεταβολές θα ήταν ΑΒ και ΒΔ.
Δίνεται ότι το αέριο Χ κατά τη διάρκεια της μεταβολής ΑΒ απορροφά θερμότητα Q1, παράγοντας έργο W1.
i) Στη διάρκεια της μεταβολής ΒΓ, το αέριο Χ παράγει έργο:
 α) WΒΓ=W1	β) WΒΓ=Q1	γ) WΒΓ=Q1-W1
ii) Στη διάρκεια της μεταβολής ΑΒ, το αέριο Υ παράγει έργο:
 α) WΑΒ< W1,	β) WΑΒ=W1,	γ) WΑΒ>W1.
iii) Στη διάρκεια της μεταβολής ΒΔ, το αέριο Υ παράγει έργο:
 α) W2<WΒΓ,  	β) W2= WΒΓ,	γ) W2 >WΒΓ.
iv) Να αποδείξτε ότι κατά την αδιαβατική μεταβολή, ο νόμος του poisson μπορεί να πάρει τη μορφή:
Τ∙Vγ-1=σταθ.
v) Το αέριο Χ ή το αέριο Υ έχει μεγαλύτερο λόγο γ=Cp/Cv;
Να δικαιολογήσετε τις απαντήσεις σας.
Απάντηση:
Στη διάρκεια της μεταβολής ΑΒ, ο 1ος θερμοδυναμικός νόμος μας δίνει:
Q1=ΔU1+W1 → ΔU1=Q1- W1.
Αλλά κατά τη διάρκεια της αδιαβατικής μεταβολής ΒΓ, το αέριο επανέρχεται στην αρχική του θερμοκρασία, συνεπώς:
ΔUΑΒΓ=0 ή ΔUΑΒ+ΔUΒΓ=0 ή ΔUΒΓ= -ΔUΑΒ=-ΔU1.
Όμως στην αδιαβατική μεταβολή ΒΓ ο 1ος θερμοδυναμικός νόμος μας δίνει;
Q=ΔUΒΓ+WΒΓ=0 ή
WΒΓ=-ΔUΒΓ=+ΔU1=Q1-W1
Σωστή η γ) πρόταση.
Το έργο στη διάρκεια της ισοβαρούς θέρμανσης ΑΒ δίνεται από την εξίσωση WΑΒ=p∙ΔV=W1 αφού είναι ανεξάρτητο του αερίου που την πραγματοποιεί. Σωστό το β).
	



Το έργο κατά τη διάρκεια της ΒΓ είναι αριθμητικά ίσο με το εμβαδόν του σχήματος με κίτρινο χρώμα, ενώ το αντίστοιχο έργο κατά τη διάρκεια της ΒΔ, με το εμβαδόν του σχήματος που είναι γραμμοσκιασμένο. Από το σχήμα γίνεται φανερό, ότι:
WΒΔ> WΒΓ
Σωστή η γ) πρόταση.
Έστω μια αδιαβατική μεταβολή, όπως η ΒΓ, για την οποία ο νόμος του pοissοn δίνει:

 →

→

→


Αν Τ2 η θερμοκρασία στην κατάσταση Β και Τ1 η θερμοκρασία στις καταστάσεις Γ και Δ.
Εφαρμόζοντας την παραπάνω εξίσωση για την αδιαβατική μεταβολή ΒΓ παίρνουμε;


 →  (1)
Αντίστοιχα για την αδιαβατική  ΒΔ θα έχουμε:

  (2)
Από (1) και (2) παίρνουμε:

(3)

Αλλά  και για να ισχύει η σχέση (3) θα πρέπει:
γ1-1 > γ2-1 →
γ1> γ2.
Σχόλια:

Στο iii) ερώτημα βρήκαμε ότι WΒΔ> WΒΓ συνεπώς και |ΔUΒΔ| > |ΔUΒΓ|, ή με λόγια κατά την ΒΔ η εσωτερική ενέργεια του Υ αερίου μειώνεται περισσότερο από την εσωτερική ενέργεια του Χ. Ας μην ξεχνάμε όμως ότι η καταστατική εξίσωση για την κατάσταση Β, δίνει pV=nRΤ, οπότε μιλάμε για ίσα mοℓ των δύο αερίων. Όμως ΔU=nCvΔΤ, συνεπώς και Cv2>Cv1. Αλλά  οπότε το αέριο με την μεγαλύτερη γραμμομοριακή ειδική θερμότητα Cv, θα έχει το μικρότερο λόγο γ.
Όταν μας δίνουν μια ισόθερμη και μια αδιαβατική, λέμε ότι μεγαλύτερη κλίση παρουσιάζει η αδιαβατική και η ερμηνεία δίνεται μέσω του έργου. (Σε μια αδιαβατική εκτόνωση έχουμε W>0, οπότε ΔU<0 και το αέριο πηγαίνει σε μικρότερη θερμοκρασία). Όμως αυτό μπορεί να υποστηριχθεί και μαθηματικά και παρόλο που δεν η γνώση της αντίστοιχης απόδειξης, δεν είναι για τους μαθητές της Β΄ Τάξης, θα μπορούσαμε να υποστηρίξουμε ότι η μορφή των καμπυλών είναι ίδια, με τη διαφορά ότι ενώ στην ισόθερμη pV=σταθ. στην αδιαβατική pVγ=σταθ. Συνεπώς η δεύτερη έχει μεγαλύτερη κλίση, επειδή ο εκθέτης του V, είναι μεγαλύτερος από τον αντίστοιχο εκθέτη της ισόθερμης, που είναι 1. Αλλά με την ίδια λογική και αν έχουμε δύο αδιαβατικές με εξισώσεις pVγ=σταθ, αυτή που αντιστοιχεί σε μεγαλύτερο λόγο γ=Cp/Cv, θα είναι και περισσότερο απότομη.
Οι παραπάνω αδιαβατικές, με βάση τα παραπάνω, θα μπορούσαν η μεν πρώτη να αποδοθεί σε ένα μονοατομικό αέριο (γ=5/3=1,67) και η δεύτερη σε ένα διατομικό (ας πούμε γ=1,4).

